भ्याली बास्केटबलमा बीएमसीए विजयी
ह्वाइट माउन्टेन र बीएमसीएले १६ औं भ्याली पब्लिक अन्तरविद्यालय बास्केटबल प्रतियोगिताको जुनियर ब्वाइजमा शनिबार जित हात पारेका छन् ।
काठमाडौँ — ह्वाइट माउन्टेन र बीएमसीएले १६ औं भ्याली पब्लिक अन्तरविद्यालय बास्केटबल प्रतियोगिताको जुनियर ब्वाइजमा शनिबार जित हात पारेका छन् ।भंगालस्थित आयोजक भ्याली पब्लिकको कोर्टमा ह्वाइट माउन्टेनले नेक्ससलाई २६–२४ स्कोरले पराजित गर्‍यो । ह्वाइट माउन्टेनका मनकार केसीले ११ स्कोर जोडे । बीएमसीएले जेम्सलाई २०–११ ले हरायो । बीएमसीएका विमल गुरुङले ९ स्कोर गरे ।जुनियर ब्वाइजमै स्कोलर्स होमले ग्रिनल्यान्डलाई १४–६, लालीगुराँस नेसनल एकेडेमीले ग्रिनफिल्डलाई १८–१३, निस्टले स्कोलर्स होमलाई १६–१५, सेबले स्कोलर्स होमलाई नै १९–८, काठमाडौं भ्यालीले एसिया प्यासिफिकलाई १९–१३ र किङडमले क्यान्भासलाई ३३–१२ ले हराए ।सिनियर ब्वाइजमा एलआरआईले टीआईएलाई ३८–३३, बीभीएसले वाग्मतीलाई २४–२३, गोल्डेनपिकले बीएनएलाई ४४–२०, एचएचसीएले हिमालयनलाई ४१–२०, ग्रिनल्यान्डले रेडियन्टलाई ४९–३३ र साइपाल एकेडेमीले काठमाडौं ग्लोबललाई ३०–१९ ले पन्छाए ।सिनियर गर्ल्समा ग्रिनल्यान्डले टीआईएलाई १४–९, काठमाडौं भ्यालीले क्यानभासलाई १४–९ र ईबीएले साइपाललाई २१–१३ ले हराए ।